# Adrià Espineta Arias

Adrià Espineta Arias (Andorra la Vella, 3 de març de 1993) és un diplomàtic, jurista i polític andorrà. Va presidir el Fòrum Nacional de la Joventut d'Andorra entre 2017 i 2018 i ocupà el càrrec de Conseller de Projectes Participatius del Comú d'Andorra la Vella el 2023.

## Biografia

Nascut a Andorra la Vella, és net de Palmir Espineta Ballester, empresari pioner al Principat d'Andorra en el sector de l'electricitat, la climatització i el fred industrial. De la part materna, la família és provinent de Noceda del Bierzo, a la província de León, a Castilla i León.
Des de ben petit va mostrar interés pel servei públic, especialment en l'àmbit de la diplomàcia.
Es va graduar en Dret a ESADE l'any 2015 i l'any següent va realitzar un Màster en Diplomàcia i Funció Pública Internacional amb l'especialitat de Relacions Econòmiques i Exteriors de la Unió Europea al Centre d'Estudis Internacionals de Barcelona, depenent de la Universitat de Barcelona i de la Universitat Autònoma de Barcelona.
L'any següent, va viure i treballar a Malta. Va retornar al principat el 2017 i va entrar a treballar al gabinet de Gilbert Saboya Sunyé, llavors Ministre d'Economia, Competitivitat i Innovació del Govern d'Andorra el desembre del mateix any.
El setembre del 2018, va ingressar a la carrera diplomàtica del Principat d'Andorra, on avui dia exerceix en tant que diplomàtic andorrà.

## Trajectòria pública i política

Paral·lelament als seus estudis, l'any 2015, seguint la refundació del Fòrum Nacional de la Joventut d'Andorra, va ser elegit secretari de l'ens i en va assumir la presidència entre el 2017 i el 2018.
Simpatitzant de la formació Demòcrates per Andorra, s'hi va afiliar el 2019 i poc després va concórrer a les eleccions comunals andorranes de 2019 dins la candidatura En Comú per Andorra la Vella, encapçalada per Conxita Marsol Riart, tot i que llavors no va arribar a entrar al Comú d'Andorra la Vella.
El novembre del 2020, va ser elegit president de la Secció Jove de Demòcrates per Andorra i va passar a formar part del Comité Executiu de la formació.
El febrer del 2023, es van anunciar les candidatures a les Eleccions al Consell General d'Andorra de 2023 i va esdevenir conseller comunal en substitució d'Alain Cabanes Galian.
Va exercir com a Conseller de Projectes Participatius del Comú d'Andorra la Vella fins al 31 de desembre del 2023, éssent substituït per Olalla Losada Seguin en aquestes competències.

### Fal·lerística

Adrià Espineta és a més a més conegut i reconegut per la seva vinculació a la fal·lerística internacional. Ha col·laborat amb diversos projectes en aquest àmbit i escrit articles en la matèria.

## Distincions honorífiques
### Condecoracions

* Oficial de l'Orde de Sant Maurici i Sant Llàtzer, Casa de Savoia
* Oficial de l'Orde de la Rosa, Casa d'Orleans-Bragança
* Cavaller Mestrant de la Mestrança de Cavalleria de Castella, (Regne d'Espanya)

### Altres distincions

* Ambaixador Cultural-Econòmic de la Confederació Empresarial Andorrana (CEA), nomenat el 16 de març del 2016.
* Acadèmic corresponent de l'Acadèmia Sanmartinenca d'Heràldica i Genealogia, Perú
* Membre d'honor de l' Heraldic Institute, Alemanya

## Referències

* ↑ «La política amb noms propis». Comú d'Andorra la Vella, 01-03-2023. [Consulta: 2 març 2023].
* ↑ «Sessió ordinària de Consell de Comú». Comú d'Andorra la Vella, 01-03-2023. [Consulta: 2 març 2023].
* ↑ Ronchera i Turmo, 2005.
* 1 2 Altaveu Digital. «Cavaller andorrà», 24-04-2023. [Consulta: 28 abril 2023].
* 1 2 Diari d'Andorra. «Diplomàcia i vida pública». Diari d'Andorra, 27-05-2017. [Consulta: 2 març 2023].
* ↑ «Edicte del 13-12-2017 pel qual es fa pública una contractació de personal de relació especial per part del Ministeri d'Economia, Competitivitat i Innovació.». Butlletí Oficial del Principat d'Andorra, 13-12-2017. [Consulta: 2 març 2023].
* ↑ Comú d'Andorra la Vella. «La política amb noms propis». Comú d'Andorra la Vella, 01-03-2023. [Consulta: 2 març 2023].
* ↑ «Avís del 13-5-2015 pel qual es publiquen els noms dels joves elegits democràticament que integren la Taula Permanent del Fòrum Nacional de la Joventut d'Andorra.(FNJA).». Butlletí Oficial del Principat d'Andorra, 13-05-2015. [Consulta: 2 març 2023].
* ↑ «Avís del 22-05-2017 pel qual es fa pública l'elecció dels nous càrrecs de la Taula Permanent del Fòrum Nacional de la Joventut d'Andorra.». Butlletí Oficial del Principat d'Andorra, 22-05-2017. [Consulta: 2 març 2023].
* ↑ Altaveu Digital. «Adrià Espineta, nou president de la secció jove de DA», 06-11-2020. [Consulta: 2 març 2023].
* ↑ «Decret 77/2023, del 13-2-2023, pel qual el Sr. Adria Espineta Arias queda proclamat elegit per al càrrec de conseller del Comú d'Andorra la Vella, en substitució del Sr. Alain Cabanes Galian». Butlletí Oficial del Principat d'Andorra, 13-02-2023. [Consulta: 2 març 2023].
* ↑ «Edicte del 28-12-2023 pel qual es fa pública l'elecció dels càrrecs de cònsol major, cònsol menor, conseller major, conseller menor i capità del Sometent.». Butlletí Oficial del Principat d'Andorra, 28-12-2023. [Consulta: 7 gener 2024].
* ↑ Revista de la Federació Espanyola de Genealogia, d'Heràldica i de Ciències Històriques. «Cuadernos de Ayala: "Gentes de bien: Don Adrià Espineta, en Andorra"». REVISTA DE LA FEDERACIÓN ESPAÑOLA DE GENEALOGÍA Y HERÁLDICA Y CIENCIAS HISTÓRICAS, 01-07-2023. [Consulta: 29 setembre 2024].
* 1 2 Heraldic Institute. «Adrià Espineta Arias». Heraldic Institute, 2023. [Consulta: 9 octubre 2024].
* ↑ «Las condecoraciones españolas en América Latina». Revista nº 29 del Instituto Sanmartiniano del Perú, 09-04-2026. [Consulta: 29 setembre 2024].
* ↑ Confederació Empresarial Andorrana. «Organització CEA. Qui som? Ambaixadors». Confederació Empresarial Andorrana (CEA), 16-03-2023. [Consulta: 13 març 2023].
* ↑ Acadèmia Sanmartinenca d'Heràldica i Genealogia. «Miembros». Academia Sanmartinense de Heráldica y Genealogía, 2023. [Consulta: 9 octubre 2024].

## Bibliografia

* Ronchera, Montserrat; Turmo, M. Victòria. Pioners. Testimoni dels emprenedors d'un país. Perspectiva Editorial, 2005, p. 146-150. ISBN 99920-1-545-4.